96/388/EY: Komission päätös, tehty 17 päivänä kesäkuuta 1996, tavoitteeseen 5 a liittyviä yhteisön rakenteellisia toimenpiteitä koskevan yhtenäisen ohjelma-asiakirjan hyväksymisestä jaksolle 1994 -1999 maataloustuotteiden jalostamisen ja kaupan pitämisen edellytysten parantamiseksi Yhdistyneessä kuningaskunnassa lukuun ottamatta tavoitteeseen 1 kuuluvia Merseysiden, Ylämaan ja Skotlannin saarten sekä Pohjois-Irlannin alueita tehdyn päätöksen 94/836/EY muuttamisesta (Ainoastaan englanninkielinen teksti on todistusvoimainen)



Virallinen lehti nro L 155 , 28/06/1996 s. 0058 - 0059



KOMISSION PÄÄTÖS, tehty 17 päivänä kesäkuuta 1996, tavoitteeseen 5 a liittyviä yhteisön rakenteellisia toimenpiteitä koskevan yhtenäisen ohjelma-asiakirjan hyväksymisestä jaksolle 1994 -1999 maataloustuotteiden jalostamisen ja kaupan pitämisen edellytysten parantamiseksi Yhdistyneessä kuningaskunnassa lukuun ottamatta tavoitteeseen 1 kuuluvia Merseysiden, Ylämaan ja Skotlannin saarten sekä Pohjois-Irlannin alueita tehdyn päätöksen 94/836/EY muuttamisesta (Ainoastaan englanninkielinen teksti on todistusvoimainen) (96/388/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden jalostamisen ja kaupan pitämisen edellytysten parantamisesta 29 päivänä maaliskuuta 1990 annetun neuvoston asetuksen (ETY) N:o 866/90 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 15 artiklan 1 kohdan, sekä katsoo, että komissio hyväksyi päätöksellä 94/836/EY (2) yhteisön rakenteellisia toimenpiteitä koskevan yhtenäisen ohjelma-asiakirjan jaksolle 1994 -1999 maataloustuotteiden jalostamisen ja kaupan pitämisen edellytysten parantamiseksi Yhdistyneessä kuningaskunnassa lukuun ottamatta tavoitteeseen 1 kuuluvia Merseysiden, Ylämaan ja Skotlannin saarten sekä Pohjois-Irlannin alueita, jalostamiselle ja kaupan pitämiselle asetuksen (ETY) N:o 866/90 mukaisesti myönnettävää tukea hallinnoidaan Yhdistyneessä kuningaskunnassa erikseen Englannissa, Skotlannissa ja Walesissa, taloudellisten olosuhteiden perusteella Yhdistynyt kuningaskunta esitti 15 päivänä joulukuuta 1995 komissiolle pyynnön hyväksytyn yhtenäisen ohjelma-asiakirjan soveltamisen peruuttamisesta Englannissa 31 päivän maaliskuuta 1996 jälkeen ja sen soveltamisen jatkamisesta Skotlannissa ja Walesissa vuoden 1999 loppuun asti, asetuksen (ETY) N:o 866/90 mukaisesti perustettu valvontakomitea keskusteli 7 päivänä helmikuuta 1996 Yhdistyneen kuningaskunnan ehdottamasta muutoksesta, Yhdistynyt kuningaskunta katsoo, että Skotlannissa ja Walesissa vallitsevan maatalouden ja siihen liittyvien elinkeinojen erityisen taloudellisen tilanteen vuoksi on perusteltua jatkaa jalostamiselle ja kaupan pitämiselle asetuksen (ETY) N:o 866/90 mukaisesti myönnettävää tukea vuoden 1999 loppuun asti, Yhdistynyt kuningaskunta esitti 27 päivänä helmikuuta 1996 komissiolle uusiin olosuhteisiin mukautettuna ajan tasalle saatetun tavoitteeseen 5 a liittyviä yhteisön rakenteellisia toimenpiteitä koskevan yhtenäisen ohjelma-asiakirjan jaksolle 1994 -1999 maataloustuotteiden jalostamisen ja kaupan pitämisen edellytysten parantamiseksi Yhdistyneessä kuningaskunnassa lukuun ottamatta tavoitteeseen 1 kuuluvia Merseysiden, Ylämaan ja Skotlannin saarten sekä Pohjois-Irlannin alueita, tämä asiakirja sisältää suunnitelmat asetuksen (ETY) N:o 866/90 2 artiklan 1 kohdassa tarkoitettuihin eri tuotealoihin liittyvien rakenteiden ja saman asetuksen 10 a artiklassa tarkoitettujen tukihakemusten parantamiseksi, ajan tasalle saatettu yhtenäinen ohjelma-asiakirja sisältää asetuksen (ETY) N:o 866/90 3 artiklan 1 kohdassa ja 6 artiklassa vaaditut tiedot, ajan tasalle saatettu yhtenäinen ohjelma-asiakirja täyttää ne edellytykset ja sisältää ne tiedot, jotka vaaditaan maa- ja metsätaloustuotteiden jalostamisen ja kaupan pitämisen edellytysten parantamiseen tähtääviä investointeja edistävien toimenpideohjelmien muodossa Euroopan maatalouden ohjaus- ja tukirahaston (EMOTR) ohjausosastolle toimitettavista suunnitelmista ja tukihakemuksista 18 päivänä huhtikuuta 1994 annetun komission asetuksen (EY) N:o 860/94 (3) 1 artiklan 3 kohdassa, komissio katsoo, että ajan tasalle saatettu yhtenäinen ohjelma-asiakirja täyttää edelleen asetuksessa (ETY) N:o 866/90 säädetyt yhteisön rahoitusosuutta koskevat vaatimukset, tämän muutoksen perusteella käytettävissä olevien määrärahojen käytöstä tehdään erillinen päätös, ja tässä päätöksessä määrätyt toimenpiteet ovat maatalouden rakenteita ja maaseudun kehittämistä käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan komission päätös 94/836/EY seuraavasti: 1. Lisätään 1 artiklan ensimmäisen kohdan loppuun seuraava virke: "Tätä toimenpidettä ei sovelleta hankkeisiin, joita koskeva hakemus esitetään Englannissa 31 päivän maaliskuuta 1996 jälkeen." 2. Korvataan 3 artiklan: a) ensimmäisessä alakohdassa oleva rahoituksen määrä määrällä "51 183 000 ecua"; b) toisessa alakohdassa mainitut rahoitussuunnitelmat tämän päätöksen liitteessä olevilla rahoitussuunnitelmilla (4). 3. Korvataan 4 artiklassa oleva taulukko seuraavasti: >TAULUKON PAIKKA> 2 artikla Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 17 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 91, 6.4.1990, s. 1 (2) EYVL N:o L 352, 31.12.1994, s. 12 (3) EYVL N:o L 99, 19.4.1994, s. 7 (4) Liitettä ei julkaista virallisessa lehdessä.